หนี้ยุโรปกดหุ้นไทยปิดร่วง11.91จุด
ตลาดหุ้นวันที่ 6 ก.ค.ดัชนีปิดที่ 1,072.68 จุด&nbsp; ลดลง 11.91 จุด หรือ&nbsp; -1.10%&nbsp; มูลค่าการซื้อขาย&nbsp; 36,425.99 ล้านบาท&nbsp;
6 ก.ค. 2554

ตลาดหุ้นวันที่ 6 ก.ค.ดัชนีปิดที่ 1,072.68 จุด  ลดลง 11.91 จุด หรือ  -1.10%  มูลค่าการซื้อขาย  36,425.99 ล้านบาท 




นายจักรกริช  เจริญเมธาชัย รองกรรมการผู้จัดการฝ่ายกลยุทธ์การลงทุน บริษัทหลักทรัพย์โกลเบล็ก กล่าวว่า ตลาดหุ้นปรับตัวลดลงไปในทิศทางเดียวกับตลาดหุ้นเอเชีย หลังจากความกังวลหนี้ยุโรปกลับมาอีกเมื่อโปรตุเกสถูกปรับลดเครดิตเป็นขยะและมูดี้ส์ปรับลดอันดับความน่าเชื่อถือของโปรตุเกสลงเป็น “Ba2” ซึ่งต่ำกว่าระดับลงทุน โดยกังวลว่าอาจต้องขอรับความช่วยเหลือด้านการเงินเพื่อหลีกเลี่ยงการผิดนัดชำระหนี้ 
สำหรับปัจจัยการเมืองในประเทศยังต้องรอดูโฉมหน้ารัฐบาล โดยหุ้นส่วนใหญ่ปรับตัวลง จะมีหุ้นบางตัวที่มีข่าวสนับสนุน เช่น PTTAR และ PTTCH ที่ปรับเพิ่มขึ้นจากการเก็งกำไรการควบรวมและแลกหุ้นในบริษัทใหม่
แนวโน้มตลาดหุ้นวันพรุ่งหากดัชนียังยืนเหนือแนวรับแรกที่ 1,064 จุด ได้น่าจะส่งผลโดยรวมต่อทิศทางการลงทุน แต่หากรับไม่อยู่ตลาดอาจไม่ค่อยดีนัก 
หุ้น 5 อันดับแรกที่มีมูลค่าการซื้อขายสูงสุด ได้แก่
PTT มูลค่าการซื้อขาย 3,577 ล้านบาท ปิดที่  340 บาท ลดลง 7  บาท หรือ  -2.02%  PTTCH มูลค่าการซื้อขาย 1,819 ล้านบาท ปิดที่ 155.50 บาท เพิ่มขึ้น 0.50 บาท หรือ  0.32%  JAS มูลค่าการซื้อขาย 1,569 ล้านบาท ปิดที่  3.22 บาท ลดลง 0.12 บาท หรือ -3.59%  PTTAR มูลค่าการซื้อขาย 1,463 ล้านบาท ปิดที่ 39.75 บาท เพิ่มขึ้น 0.50 บาท หรือ 1.27% KBANK มูลค่าการซื้อขาย 1,438 ล้านบาท ปิดที่  127.50 บาท ลดลง 3 บาท หรือ -2.30%